text: Skipað verður fyri undirskriftainnsavning fyri at friða økið vesturi á Víkum. Talan er um økið frá Fjallavatni til Barðið, sum eisini umfatar víkina á Víkum, har alistøð eftir ætlan skal leggjast.
text: #000001
text: Økið vesturi á Víkum, sum í dag er óbygt, er ein sonn náttúruperla við einum ómetaligum dýrdarvirði. Aling hoyrir ikki heima á Víkum, og fer at órógva friðsæluna og djóralívið í økinum.
text: #000003
text: Friðingin av Fjallavatni skal verða víðkað til at fevna um Víkar, og friðaða økið skal eisini umfata víkina, har ætlanin er at leggja alistøð. Tó skal friðingin ikki avmarka higartil nýtslu av økinum. Í økinum skal fiskaaling ikki vera loyvd, eins væl og aliútgerð skal vera forboðin.
text: #000004
text: Landslagið á Víkum er sermerkt, og útsýnið er stórfingið. Drangar, urðir og kópalátur eru í økinum.
text: #000005
text: Á Víkum síggjast tær niðastu basaltfláirnar og miðfláirnar, og kolalindin kemur fram á markinum millum fláirnar. Onnur jarðfrøðilig fyribrigdi í økinum eru t.d. áhugaverdir partar av ístíðarlandslagi og fleiri týðiligar gongir.
text: #000006
text: Fuglalívið er ógvuliga ríkt og sjófuglurin er nógvur. Í brøttu fjallasíðunum út móti sjónum eru tíggjutúsundatals havhestar. Inni á víkini, har Drangin er og í urðini uttan fyri í Viðvík eru stór lundalond.
text: #000007
text: Umframt sjófuglin er eisini væl kent, at kópalátur eru í økinum. Syndarligu søguna hjá kópinum, hevur Mikkjal á Ryggi lýst í Dýralæru I.
text: #000008
text: Júst í hesum økinum eru tó framvegis látur og kópur.
text: #000010
text: Reipsá, sum rennur úr Fjallavatni og út í Reipsáfoss, er eindømi í Føroyum. Avfall frá einum øki á 24 km2 rennur úr Fjallavatni. Har Gullringsá rennur út í Reipsá, verður savnað vatn frá 27 km2 og hetta er næstmest í Føroyum. Einans Bøsdalafossur førir meira vatn, men hann kann valla kallast ein á. Reipsá, ið er 11⁄2 km long og í støðum 40 m breið, er tískil størsta á í Føroyum.
text: #000011
text: Eingin búseting er á Víkum í dag, men nakað undan 1834 setti fyrsta húski seg niður á Víkum. Tá fólkatalið hevur verið av tí mesta, hava 16 fólk búð í bygdini.
text: #000015
text: Frá fyrsta degi hevur hetta fjarskotna øki fest seg í hugaheimin hjá fólki. Huldukonurnar, sum seyðamaðurin á Sondum rendi seg í, búðu í hesum økinum.
text: #000016
text: Í Feðgum á ferð lýsir Heðin Brú umhvørvið á Víkum ein óveðursdag. Ketil og Kálvur eru farnir at leita eftir rekaviði til árar. Teir hava gingið alla náttina, og eftir at nátt hevur føtt morgun, og teir hava fingið válgara og drýl, síggja teir oman í víkina:
text: #000017
text: Verandi umhvørvisstøða á havbotninum vesturi á Víkum er góð. Kanningar av sinki, kopari og
text: #000019
text: lívrunnum evnum vísa, at botnurin er óávirkaður og at sandurin er reinur.
text: #000020
text: Um aling verður í økinum, vísa royndir frá aling í Føroyum, at hesi mát væntandi broytast, og umhvørvið gerst meiri dálkað. Harðbalna umhvørvið vesturi á Víkum ger eisini, at vandi er fyri at aliútgerð slítur seg leysa.
text: #000021
text: Aling fer at oyðileggja serstaka dámin og vakra útsýnið á staðnum. Henda náttúruperla í Føroyum eigur at sleppa undan avleiðingunum frá ídnaði. Náttúruoyðingin má hava eitt mark, og um økið vesturi á Víkum verður givið burtur til aling, er hetta ein óbøtandi missur fyri fólkið í Føroyum.
text: #000023
text: Á myndini er strikað kring økið, sum ynskist friðað.
text: #000024